लखनऊ. मायावती ने सोमवार को प्रेस कॉन्फ्रेंस की। उन्होंने कहा, ''बीजेपी ने सोचा था कि वो पूर्ण बहुमत की सरकार बनाएगी, फिर इसी को 2019 लोकसभा चुनाव में मुद्दा बनाकर देशभर में जाएगी। लेकिन बसपा की वजह से उसका सपना ब्रेक हाे गया है। ये लोग सत्ता में आने वाले नहीं हैं।'' इस दौरान मायावती ने अखिलेश के बबुआ होने की भी वजह बताई। उन्होंने कहा, ''मुलायम सिंह का बबुआ अपनी हर सभा में कहता है कि जो हाथी खड़े थे, वो खड़े के खड़े हैं। जो हाथी बैठे थे, वो वैसे ही बैठे हैं। अब बबुआ को ये भी नहीं पता कि जो हाथी जिस तरह से बनाए गए, वो वैसे ही रहेंगे। उसमें तो कुछ कम ज्यादा हो नहीं सकता है। फिर भी बबुआ ऐसी ही बातें करता है। सपा का काम कम, अपराध ज्यादा बोलता है।'' बीजेपी और सपा-कांग्रेस में दूसरे-तीसरे की होड़...
- मायावती ने आगे कहा, ''बीजेपी, सपा-कांग्रेस को अलायंस को मालूम है कि बसपा की सरकार आने वाली है। अब दोनों इस होड़ में हैं कि कौन दूसरे पर और कौन तीसरे पर रहेगा।''
- ''चुनाव अभी खत्म नहीं हुआ है और बीजेपी वालों ने घरेलू गैंस सिलेंडर की कीमत बढ़ा दी है। पीएम वाराणसी की जनता से किया गया वादा पूरा नहीं कर पाए हैं। गंगा मैया को साफ करने का वादा कितना निभाया है, ये भी पूरा देश जानता है।''
- ''प्रदेश के लोग जानते हैं कि बीजेपी शासित राज्यों में कई कत्लखाने चल रहे हैं। इस पेशे काे चलाने वाले कई धर्मों के लोग हैं, बीजेपी के लोग हैं।''
पीएम मोदी ने वाराणसी में किया नाटक
- मायावती ने आगे कहा, ''हिंदू-मुस्लिम त्योहारों को लेकर भी बीजेपी ने राजनीति की। प्रदेश की जनता इन्हें जवाब देगी। हमारे शासन में सभी धर्मों के लोगों को सुरक्षा मिली है।''
- ''पीएम मोदी ने वाराणसी में आज भी नाटक किया, कल भी किया था, परसों भी किया।''
- सपा पर कमेंट करतें हुए बसपा चीफ ने कहा, ''सपा का काम कम, अपराध ज्यादा बोलता है। इन्हें भी इस चुनाव में जनता सजा देगी। बीजेपी के दबाव में आकर मुलायम सिंह बोल चुके हैं कि बीजेपी की सरकार आने वाली है।''
- ''सपा को अपने काम बताने के लिए कुछ नहीं था। वो यही बात बताते रहे कि उनका काम बोलता है।''
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva